Al panoramoj en Josefan valon
#000000
Itinero de ekskurso: Habrůvka – arbara vojo Kočárová – Wiehl valo – Josefa valo – Taŭra roko – belvidejo Sur grandaj rokoj – disvojiĝo U sedmi dubů – Adamov
#000001
Longeco de ekskurso: 15 km
#000002
Priskribo de ekskurso: Josefa valo estas unu el plej interesaj valoj en Moravia karsto. Regiono eĉ tenas kromnomon – Moravia Svislando. Certe esplorindas iaj kavernoj, sed valo estas ankaŭ ĉarma de belvidejoj super ĝi. Tiu ĉi propono por ekskurso ofertas trairi plej interesajn belvidejojn dum pli malpli 5 horoj. Pensu ja pri tio, ke post pluvo kaj neĝo povas esti parto de Taŭra roko al Grandaj rokoj malseka kaj pli klopoda. La ekskurson mi proponas nur por piedirantoj kaj ni komencos ĝin je haltejo de buslinio 157 en Habrůvka. El Brno ni atingos tiun ĉi vilaĝon kun ŝanĝo en Křtiny de buslinio 201 kaj kun ŝanĝo en Adamov de trajno. Buslinio 157 estas linio el Adamov ĝis Vyškov kun ĉirkaŭvojo tra Habrůvka, do ne estas problemo atingi Habrůvka ankaŭ el Ostrava aŭ Olomouc. Busoj de linio 157 ne veturas ja ĉiam la tutan linion, do mi rekomendas pensi kun tio, ke el Křtiny en Habrůvka ni iros piede 2 km (aldone buslinio 157 ne ofertas transportadon de bicikloj).
#000003
Nian ekskurson al panoramoj en Josefan valon (aŭ ankaŭ Křtiny-valo) ni do komencos en Habrůvka kaj ni sekvos bluan turisman vojon en direkto Adamov. Ke ni ja povu ĝui panoramojn en Josefan valon, ni iros tra arbara vojo Kočárová, apud kiu ne ja estas iuj monumentoj, sed belvidejoj en pejzaĝon al vidalvidaj rokoj, kien ni iros poste, estas vere impresaj. Tio estas ankaŭ efiko de laboroj de arboristoj, kiuj apud tiu ĉi vojo intence kreas lokojn kun panoramoj. Arbara vojo Kočárová gvidos nin en Wiehl-valo, kie ankaŭ komencas arbara vojo Padouch. Ĉi tie ni povas ripozi en altaneto kaj ni povas rimarki ankaŭ monumenton de Rudolf Haša en deklivo. Sube en la valo ni ankoraŭ malkovros memorŝildon de Julius Wiehl.
#000004
En Josefan valon ni iros tra ŝoseo kaj tiel ni komencos sekvi flavan turisman vojon. Nia ekskurso iros ĉirkaŭ fama Taŭra roko, kiu ja estas dum tuta jaro kutíme fermita por publiko. Nur foje okazas en ĝi ekskursoj (kutíme dum junio) kaj koncertoj.
#000005
Poste atendos nis ascendo kun diferenco 160 metroj. La vojeto estas relative mallarĝa kaj post pluvo povas esti glita. Ni venos al vojkruĉigo kun blua traceo, de kiu estas distanco al belvidejo Sur grandaj rokoj ĉirkaŭ 700 metroj. Iri al belvidejo per kurtvojo de flava turisma vojo eblas, sed mi ne rekomendas tion baze de miaj spertoj.
#000006
Finfine ni estas je belvidejo Sur grandaj rokoj. Ne gvidas ĉi tien iu ajna turisma traceo, eĉ sur ĉefa arbara vojo kun nomo Skatula-vojo vi ne malkovros iun indikilon, kiu indikus vere agrablan belvidejojn.
#000007
Ne ĝuu erare nur la unuan belvidejon kaj venu ĝis loko, kien ankoraŭ gvidas vojeto. Unue en loko, kie finas la vojeto, estas belvidejo en Josefan valon perfekta. Ne estas ĉi tie iu ajna benko aŭ altaneto, tio ja ne gravas tute. Rigardi ĉi tie sunsibiron certe estas inda. Ni daŭrigos denove poste al blua turisma traceo ĉirkaŭ monumento de Jozef Dekret-Matejovie. Tio ja estas jam alia blua turisma traceo kaj gvidos nun tra vojkruciĝo Jelenec ĝis disvojiĝo U sedmi dubů (Ĉe sep kverkoj) tra Schatt-vojo. Ankaŭ de tiu ĉi vojo estas belaj panoramoj en Josefan valon, kvankam en pasinteco gvidis turismaj traceoj turistion eĉ al Rusa kruco tra Hviezdoslav-deklivirejo. Sed pri tio eble iam en estonteco. Schatt-vojo nun estas fermita, do vi ĉiukaze devas uzi flavan kaj verdan turismajn vojojn.
#000008
De disvojiĝo U sedmi dubů (Ĉe sep kverkoj) ni povas decidiĝi, kien iri plu. Pli komforta deklivo al Adamov estas tra monumento de torture mortigitaj arbaristoj kaj poste tra arbara vojo Dřínová al ĉefa stacidomo de Adamov. Alternative ni povas iri laŭ ruga traceo kaj tra loĝkvartalo Horka veni en urbcentro de Adamov. Tiu ĉi parto de eskurso ja tute ne estas taŭga por infanĉaretoj (sed vi povas tiel iom mallongigi vian ekskurson, ĉar ĝis loĝkvartalo Horka kursadas loka buslinio 215). Kaj ĉi tie finas nia ekskurso el Brno en Adamov tra du belvidejoj.
#000009
Kaj tiel finas nia ekskurso. En Křtiny ni povas reveni denove per buslinio 157, en Brno ni veturos per trajno, nun ja per buso. Fine mi ankoraŭ aldonas, ke tiu ĉi ekskurso gvidas parte tra Nacia natura rezervejo Býčí skála (Taŭra roko). Tio signifas, ke vi ne prefere ne forlasu markitajn vojon (en tiu ĉi kazo bluan turisman traceon kaj parte ankaŭ flavan turisman traceon de Taŭra oko en direkto al belvidejo Sur grandaj rokoj). Ankaŭ vi ne devus biciklumi tra Schatt-vojo, kvankam ĉirkaŭ duono de vojo ne gvidas tra tiu ĉi rezervujo kaj povas esti alloga por biciklistoj pro sia klopodeco.
#000010